A logo with a picture of a city

Description automatically generated

**IZVJEŠTAJ O RADU ZA RUJAN 2024.**

Tijekom mjeseca rujna 2024. Hrvatski liječnički zbor (HLZ) imao je bogatu aktivnost.

Zaprimili smo dopis sa Općinskog građanskog suda u Zagrebu da će se provesti ovršni postupak 4.11.2024. u stanu na 3. katu. Navedeno je spor koji se vodio 1997. godine u kojem je gospodin koji je dobio stan kad je nastupila nacionalizacija, a koji je kasnije vraćen u posjed HLZ-a, tužio Hrvatski liječnički zbor za oduzetu imovinu. U tom trenutku je u stanu bila tvrtka Markchem d.o.o. Međutim, Hrvatski liječnički zbor je u 10. mjesecu 2018. godine dobio rješenje suda kojem oba stana na 3. katu pripadaju HLZ-u te isto upisano u zemljišne knjige, odnosno u knjigu položenih ugovora bez ikakvih zabilježbi i tereta. Slijedom navedenog rješenja Hrvatski liječnički zbor je uredio tijekom 2019. stan na III. katu desno te je od 2022. iznajmljen tvrtki Qubico. Iz navedenog razloga je nejasan novi dopis i ovrha suda, a i s obzirom na činjenicu da je predmet star 27 godina. Osim toga, u rješenju o ovrsi je navedena kvadratura nekretnine na 3. katu koja ne odgovara stvarnom stanju u zemljišnim knjigama te nije specificiran točan stan o kojem se radi. U sve smo uključili odvjetnički ured Gašević koji je prethodnih godina i bio zadužen za navedeni spor, ali smo uključili i odvjetnički ured Jerković.

Profesorica Nada Čikeš poslala je izvještaj vezano uz UEMS. U objavljenom roku 16. srpnja prijavljeni su prijedlozi slijedećih novih programa:

* ETR for the Specialty in Ophthalmology
* European Professional Development Modules PDM in Pain Medicine for Anaesthesiologists
* ETR for the Specialty of Plastic, Reconstructive and Aesthetic Surgery
* ETR for Competencies in Rare Neurological Diseases

Recenzijski proces trajao je do 17. kolovoza, a sada su u tijeku odgovori autora i korekcije/dopune teksta te se očekuje proces prihvaćanja dokumenata ETR na sjednici Savjetodavnog odbora i Vijeća UEMS-a 18. i 19. listopada. Kao voditeljica procesa, prof. Čikeš bila je iznimno zadovoljna visokom razinom izrade ponuđenih dokumenata te predsjedniku HLZ-a i predsjednici Povjerenstva HLZ-a za suradnju s UEMS-om želi naglasiti veliku ulogu hrvatskih najuglednijih liječnika specijalista:

U dokumentu ETR in Ophtalmology članica Radne skupine koja je izradila prijedlog je prof. Renata Iveković, Immediate past president of European Board of Ophtamology, članica Izvršnog odbora Europskog odbora za oftalmologju (EBO) i Odbora za CME. U dokumentu PDM in Pain Medicine for Anaesthesiologists, član Radne skupinę za izradu prijedloga te koordinator i korespondirajući autor je prim. Krešimir Oremuš, tajnik Izvršnog odbora Europskog odbora za anesteziologiju. ETR for PRAS rezultat je rada Sekcija UEMS-a za PRAS, a Prof. Rado Žic je član Izvršnog odbora Sekcije i Europskog Odbora za PRAS (EBOPRAS), čiji je član i Vice-president. ETR for Competencies in RND rezultat je rada radne skupine za poslijediplomski kurtikuum RND Europske referentne mreže za rijetke neurološke bolesti (ERN RND), Europske Akademije za neurologiju (EAN) i Europske pedijatrijske neurološke sekcije EPNS), u čijem je radu sudjelovala prof. Maša Malenica, ujedno kao članica Izvršnog odbora ERN EpiCARE. Navedeni kolegice i kolege time su dali veliki doprinos unaprjeđenju obrazovnih standarda svojih struka te ugledu hrvatske medicine u Europi. S obzirom da je u Hrvatskoj Ministarstvo zdravstva zaduženo za specijalističko usavršavanje doktora medicine, zamolila je prof. Krznarića da upozna ministra Prof. Beroša s našim radom i značajnim udjelom Hrvatske u unaprjeđenju standarda specijalističkog usavršavanja u EU. Obveza je Hrvatske kao članice EU da sudjeluju u izradi programa poslijediplomske edukacije doktora medicine, a također i u primjeni dogovorenih standarda u Hrvatskoj. Također želi izvijestiti da je prihvatila poziv da bude član operativne radne skupine pri Uredu za EU i međunarodne poslove UEMS-a. Njen će se zadatak odnositi na promociju uloge harmonizacije specijalističkog usavršavanja u unaprjeđenu zdravstvene skrbi u EU.

Objavljena je lista najutjecajnih znanstvenika. Znanstvenici sa Sveučilišta u Stanfordu, predvođeni uglednim profesorom Johnom P.A. Ioannidisom, objavili su ažuriranu verziju liste 2% najutjecajnijih znanstvenika svijeta, temeljem podataka iz Scopus baze. Ova prestižna lista, temeljena na podacima zaključno s 1. kolovozom 2024., uključuje čak 116 znanstvenika iz Hrvatske! Posebno smo ponosni što se među njima nalazi i 29 članova Hrvatskoga liječničkog zbora! Na ažuriranoj listi koja vrednuje znanstvenike prema njihovom ukupnom doprinosu tijekom karijere, našla su se 82 znanstvenika iz Hrvatske, među kojima je i 18 istaknutih članova Hrvatskoga liječničkog zbora. Mnogi od njih zauzimaju ključne pozicije unutar HLZ-a, što dodatno svjedoči o njihovom značajnom utjecaju i predanosti znanstvenoj zajednici. Ovo je izvanredno priznanje za njihov predani rad i doprinos znanstvenoj zajednici. HLZ s ponosom čestita svim uvaženim članovima koji su se našli na ovoj listi i nastavljaju podizati ljestvicu izvrsnosti u istraživanju. Članove Izvršnog odbora HLZ-a kontinuirano se podsjeća o nadolazećoj izbornoj Skupštini HLZ-a zakazanoj za 15. veljače 2024. i izbornom procesu. U subotu, 28. rujna 2024. godine, članovi Glavnog odbora Hrvatskog liječničkog zbora (HLZ), predvođeni predsjednikom prof. dr. sc. Željkom Krznarićem, dr. med., posjetili su Gospić. Posjet je započeo radnim sastankom u Općoj bolnici Gospić, gdje su ih domaćini – ravnateljica mr. sc. Sandra Čubelić, dr. med., i predsjednik podružnice HLZ-a Gospić dr. Ivan Sesar – srdačno dočekali.

Među uzvanicima su bili i župan Ličko-senjske županije Ernest Petry te gradonačelnik Gospića dr. Darko Milinović, koji su okupljenima uputili pozdravne riječi. Dr. Ivan Sesar izrazio je zadovoljstvo što se sastanak Glavnog odbora HLZ-a održava u Gospiću te zahvalio članovima Zbora na velikom odazivu. Tijekom sastanka, prof. dr. sc. Željko Krznarić predstavio je izvješće o radu HLZ-a od posljednje sjednice održane u lipnju. Nakon dvosatne konstruktivne rasprave, članovi Glavnog odbora nastavili su posjet obilaskom Nacionalnog memorijalnog centra Nikola Tesla u Smiljanu te rodne kuće dr. Ante Starčevića u Velikom Žitniku. Ovaj posjet ojačao je veze između Hrvatskog liječničkog zbora i liječničke zajednice u Gospiću te pružio priliku za daljnju suradnju i razmjenu iskustava.

Zaprimljena je najava UEMS-ovog Council Meetinga koji će se održati 18.-19.10.2024. u Bruxellesu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

